cyanic-selkie/wikianc huggingface dataset:
Bostonas "Bruins"
Divdesmit pirmais gadsimts
2022.–2023. gada sezonā «Bruins» uzstādīja visu laiku NHL rekordu kā komanda, kas visātrāk ieguvusi guvusi 50 uzvaras, sasniedzot to izdarot 64 spēlēs, salīdzinot ar iepriekšējo rekordu – 66 spēles, ko iepriekš sasniedza 1995.–1996. gadā Detroitas Red Wings un 2018.–2019. gadā Tampabejas Lightning. Tajā pašā spēlē Bruins kļuva par trešo komandu vēsturē, kas visātrāk izcīnījusi vietu izslēgšanas spēlēs 82 sezonu laikā, atpaliekot tikai no 1995.–1996. gada Detroitas Red Wings (59 spēles) un 1998.–1999. gada Dalasas Stars ( 63 spēles).
Bostonas "Bruins" komanda, 9. aprīļa spēlē izbraukumā uzveica (5:3) Filadelfijas "Flyers", tādējādi pārspējot Detroitas "Red Wings" un Tampabejas "Lightning" attiecīgi 1995./1996. gada un 2018./2019. gada regulārajās sezonās sasniegtās 62 uzvaras, izcīnot 63 uzvaru.
Pašreizējais sastāvs
''Pēdējoreiz atjaunots 2022. gada 7. oktobrī.''
Kazahstānas futbola izlase
Kazahstānas futbola izlase ir nacionālā futbola komanda, kas pārstāv Kazahstānas valsti starptautiskās futbola sacensībās. Kazahstānas futbola izlasi pārvalda Kazahstānas Futbola Savienība. Savu pirmo spēli pēc PSRS sabrukšanas Kazahstānas izlase aizvadīja 1992. gadā pret Turkmenistānu. Iesākumā Kazahstāna bija AFC locekle, bet 2002. gadā pārgāja uz UEFA.
Zods
Zods ir pati apakšējā sejas daļa, kas atrodas zem apakšlūpas. Zoda formu nosaka apakšzokļa kaula forma un tam pieguļošie muskuļi.
Strumpe (upe)
Strumpe (augštecē Dzelzzaķgrāvis) ir Stendes labā krasta pieteka Talsu novada Ģibuļu pagastā. Sākas no grāvju sistēmas mežainā apvidū austrumos no Iliņiem. Upes gultne visā garumā regulēta. Ietek Stendē lejpus Iliņu dzirnavām.
Vadims Fjodorovs
Vadims Fjodorovs (dzimis ) ir bijušais Latvijas futbolists, vārtsargs. Šobrīd strādā par treneri FC Daugava.
Roraima
Roraima ir Brazīlijas Amazones reģiona štats, kas atrodas valsts pašos ziemeļos un ir vismazāk apdzīvotais. Roraima robežojas ar Amazonasas un Paras štatiem, kā arī ar Venecuēlu un Gajānu. Štata galvaspilsēta ir Boavista, 2010. gadā iedzīvotāju skaits bija 450 000 cilvēku.
Kazahstānas Futbola savienība
Kazahstānas Futbola Savienība (KFS) (kazahu val.: Қазақстаның Футбол Одағы) ir galvenā par futbolu atbildīgā organizācija Kazahstānā. Tā organizē nacionālo futbola čempionātu, Kazahstānas Superlīgu, kā arī atbild par Kazahstānas futbola izlasi. Tās galvenā mītne atrodas Almati. Starptautiskajā apritē KFS ienāca 1994. gadā, kad to uzņēma FIFA. Līdz 2002. gadam KFS atradās AFC sastāvā, bet tad iestājas UEFA.
Calkinzīts-(Ce)
Calkinzīts-(Ce) ir ļoti rets minerāls. Atklāts 1953. gadā. Vāji radioaktīvs - 1 178 Bq/g.
Sirdsveida divlape
Sirdsveida divlape (Listera cordata (L.) R.Br.) ir orhideju dzimtas suga. Latvijā tā ir diezgan reta, ierakstīta Latvijas Sarkanajā grāmatā trešajā kategorijā.
Apraksts
Daudzgadīgs, sīks, 5-25 cm augsts lakstaugs. Guma nav izveidots. Saknes diezgan garas, tievas. Var būt veģetatīvā vairošanās. Stublājs stāvs, tievs. Stublāja apakšdaļā ir divas sirdveidīgas lapas, kas horizontāli atstāv no stublāja. Ziedkopa skraja. Ziedi var būt violeti vai zaļgandzelteni. Pieša nav. Lūpa divdaivaina, gara. Daivas smailas. Auglis - maza pogaļa. Latvijā zied no maija beigām līdz jūlijam.
Izplatība
Aug dažviet Eiropā, Ziemeļamerikā un Āzijā.
Ļeņingradska
Ļeņingradska ir Krievijas antarktiskā polārstacija. Izvietota Otsa krastā pie Somova jūras.
Stacijai vietu izvēlējās 15. padomju antarktiskā ekspedīcija 1970. gadā. Par piemērotāko vietu tika atzīts ap 300 m augsts nunataks austrumos no Tomiļina ledāja ap 2 km no krasta. Stacijas izbūve tika veikta 1975. gadā no 5. līdz 25. februārim.
Stacija strādāja vissezonas režīmā līdz 1991. gadam, kad tā tika iekonservēta. 2009. gadā stacija tika atkonservēta; tā tiek izmantota vasaras sezonas pētījumiem, kā arī uzstādīta automātiskā reģistrējošā aparatūra.
Viktors Tērners
Viktors Tērners (Victor Witter Turner; dzimis, miris ) bija britu antropologs, simboliskās antropoloģijas pārstāvis. Kļuvis pazīstams galvenokārt kā rituālu pētnieks.
Sākotnēji viņš studēja dzeju un klasiku Londonas Universitātes koledžā, taču pēc tam pievērsās antropoloģijas studijām, sākumā Londonā, pēc tam Mančestras Universitātē. 1968. gadā kļuva par profesoru Čikāgas Universitātē.
No 1950.-1954. gadam Tērners pētīja ndembu cilti Zambijā, pievēršot uzmanību viņu reliģiskajām praksēm, rituāliem un konkrēti tā saucamajiem „pārejas rituāliem”, kā arī konfliktiem un to nozīmei. Vēlāk viņš savus novērojumus attiecināja uz citām pasaules reliģijām. Pirmais viņa darbs par ndembu cilti (Schism and Continuity in an African Society: A Study of Ndembu Village Life, 1957) reizē bija arī viņa doktora disertācija, kurā viņš pētīja sociālos konfliktus un sociālos mehānismus, kas tiek pielietoti, lai samazinātu, izvairītos vai atrisinātu konfliktus (Turner 1957:89).
Viņš uzskatīja, ka simboli jāpēta ekseģētiskā, operacionālā un pozicionālā līmenī. Pirmais līmenis atspoguļo interpretāciju par iezemiešu informatoriem, otrajā tiek salīdzināta simbolu nozīme ar to pielietojumu, trešajā tiek izvērtētas simbolu savstarpējās attiecības. (Turner 1962: 125). Ja tiek apvienoti šie trīs nozīmes līmeņi, var secināt, ka katra līmeņa semantiskā komplicētība veido vienkāršu sakramentālu procesu. Šis procesam ir daudz aspektu — seksuālais, sociālais, reliģiskais, bet tas var tikt reducēts uz kvalitatīvām izmaiņām. (Turner 1962: 173).
Attīstot franču etnogrāfa Arnolda van Genepa (Arnold van Gennep) ideju par pārejas rituālu trīspakāpju sistēmu un robežsituācijas (jeb liminitātes) terminu, Tērners ieviesa antistruktūras (anti-structure) jēdzienu, kas pastāv starp divām fāzēm, proti, kad persona vairs nepieder pie iepriekšējās sabiedrības grupas, bet vēl nav iekļauta topošajā. Antistruktūra ir autonomāka par liminitāti un var pastāvēt pati par sevi, tā nav iegrožota un piederīga tikai rituāliem, bet gan var raksturot kādas sabiedrības grupas stāvokli kopumā.
Tērners ieviesa arī communitas jēdzienu, kas apzīmē pārejas posma stāvokli, kad cilvēks nav ne šeit, ne tur, ne šis, ne tas (betwixt and between), atradas starppozīcijā starp pieņemtajām normām, tradīcijām.
Tērners rituālu definēja kā „.. formālu uzvedību gadījumos, kas neietilpst tehnoloģiskā rutīnā, bet saistīta ar ticību mistiskām būtnēm vai spēkiem…Vismazākā rituāla vienība ir simbols” (The Forest of Symbols, 1967).
Tērners pētīja, kā cilvēki piešķir nozīmi dažādām parādībām un kā tas tiek attēlots kultūras simbolos. Viņš pievērsa uzmanību šo kultūras simbolu nozīmei dažādās situācijās un uzskatīja, ka katrā sabiedrībā pastāv savi kultūras simboli, kas padara tās dzīvi jēgpilnu. Simboli, viņaprāt, arī spēlē milzīgu lomu sabiedrības solidaritātes uzturēšanā un sociālās kārtības nodrošināšanā. Tērnera darbi par rituāliem kļuva ļoti ietekmīgi un nozīmīgi, lai gan vēlāk tajos paustās idejas tiek arī apstrīdētas (Gluckman & Gluckman 1977, Morris 1987).
Kalifornijas Tehnoloģiju institūts
Kalifornijas Tehnoloģiju institūts (en, zināms arī kā Caltech) ir privāta, kopapmācības izpētes universitāte, kas atrodas Pasadīnā, Kalifornijā, ASV. Institūts galveno uzsvaru liek uz dabaszinātnēm un inženieriju. Caltech arī uztur un izmanto Reaktīvas kustības laboratoriju, NASA organizāciju, kas uzrauga un izstrādā daudz bezpilota starpplanētu zonžu projektēšanu un darbību. Caltech ir salīdzinoši neliela augstskola ar aptuveni 2100 studentiem (ap 900 bakalauru un 1200 maģistru un doktoru), bet tiek vērtēta kā viena no 10 labākajām universitātēm pasaulē pēc tādiem parametriem kā citējamība, Nobela prēmiju skaits un vispārīgie universitāšu vērtējumi. Pasaules universitāšu akadēmiskajā reitingā ieņem 8. vietu (2016).
Sauļus Limonts
Sauļus Limonts (lietuviešu Saulius Limontas, dzimis 1975. gada 21. janvārī) ir bijušais lietuviešu hokejists, uzbrucējs, Lietuvas hokeja izlases dalībnieks. Karjeru pamatā aizvadījis Elektrēnu "Energija" sastāvā, vairākas sezonas spēlējot arī DHK Latgale rindās.
Spēlētāja karjera
No 2005. līdz 2008. gadam spēlēja Latvijas hokeja līgas klubā DHK Latgale un bija tās kapteinis.
Lietuvas izlases sastāvā viņš ir piedalījies desmit Pasaules čempionātos, kā arī 1995. gada Pasaules čempionātā junioriem.
Venta (nozīmju atdalīšana)
Venta var būt:
Abava (nozīmju atdalīšana)
Abava var būt:
Čadvikīts
Čadvikīts (nosaukts britu fiziķa Džeimsa Čadvika, neitrona atklājēja vārdā) ir ļoti rets minerāls. Atklāts 1998. gadā kādās Vācijas raktuvēs, granīta iežos. Satur 60,42% urāna. Ļoti radioaktīvs — 108 152 Bq/g.
Vjačeslavs Fanduls
Vjačeslavs Fanduls (dzimis 1969. gada 17. martā, Sanktpēterburgā, Krievijā) ir bijušais ukraiņu izcelsmes Latvijas hokejists, centra uzbrucējs, Latvijas hokeja izlases spēlētājs. Pašlaik (2011) Fanduls ir Latvijas hokeja līgas kluba HK Ogre galvenais treneris.
Lielāko daļu savas karjeras Fanduls ir aizvadījis dažādās Somijas komandās, 1994.—95. sezonā izcīnot arī Somijas čempiona titulu. Latvijas izlases sastāvā viņš ir piedalījies astoņos Pasaules čempionātos un 2002. gada Olimpiskajās spēlēs.
2008. gadā Vjačeslavs pievienojās ASK/Ogre rindām, kas nākamajā sezonā bija pārtapis jau par HK Ogre un vairs nespēlēja Baltkrievijas Ekstralīgā, bet gan Latvijas hokeja līgā. 2009.—10. sezonā viņš jau bija kļuvis par kluba treneri, vienā mačā arī izejot uz ledu. Savu darbu Fanduls turpina arī 2010.—11. sezonā. Tiesa, sezonas ievadā viņš aizvadīja vairākas spēles HK SMScredit.lv rindās, pirms Latvijas hokeja federācija oktobrī viņam aizliedza vienlaicīgi pārstāvēt divus klubus.
1996. gada nogalē par īpašiem nopelniem Saeima Fanduļam piešķīra Latvijas pilsonību.
Bābeles tornis
Bābeles tornis, saskaņā ar Bībeles Pirmās Mozus grāmatas 11. nodaļu, bija celtne, ko cēla cilvēki, lai sasniegtu debesis. Dievs, redzēdams cilvēces vienotību torņa celšanā, nolēma iznīcināt torni, kā arī sajaukt līdz tam vienoto cilvēku valodu daudzās valodās, lai nākotnē šādi mēģinājumi nevarētu atkārtoties. Torņa iznīcināšana pašā Pirmajā Mozus grāmatā nav aprakstīta, taču uz to ir norādes Jubileju grāmatā un citviet.
Leģendas izcelsme
Daudzi Bībeles pētnieki saista Bābeles torni ar tai laikā Mezopotāmijā celtajām kulta celtnēm — zikurātiem. Pats augstākais zikurāts — Etemenaki zikurāts, kura augstums sasniedza 91 metru — atradās Bābelē. Nav zināms, kad tieši tas tika uzcelts, bet tas noticis vēl pirms Hammurapi valdīšanas laika (1792-1750 p.m.ē.). 689. gadā p.m.ē. Asīrijas valdnieks Sinaheribs iznīcināja Bābeli un arī Etemenaki zikurātu. Zikurātu atjaunoja Jaunbabilonijas valdnieks Nebukadnecars II. Tas sastāvēja no septiņām terasēm, kas bija krāsotas dažādās krāsās un veltītas septiņiem dieviem. Zikurāta pašā augšā atradās neliela svētnīca, kas no ārpuses bija apšūta ar tirkīzziliem glazētiem ķieģeļiem. Svētnīcu uzskatīja par dieva Marduka un viņa sievas — rītausmas dievietes Sarpanitas mājokli. Šeit atradās dieva Marduka zelta statuja.
Dahiardīts-Ca
Dahiardīts-Ca (nosaukts atklājēja Antonio D'Ahiardi, Pizas Universitātes mineraloģijas profesora vārdā) ir rets ceolītu grupas minerāls. Agrāk tika izdalīts arī dahiardīts, taču ceolītu speciālisti, lai atšķirtu no citiem dahiardītam tuviem minerāliem, pievienojuši "Ca". Hidrotermāls ceolīts, parasti sastopams granītu pegmatītos. Atklāts 1906. gadā. Ļoti vāji radioaktīvs.
Sanpaulu (štats)
Sanpaulu (pt) ir štats Brazīlijā. Štatā ir lielākais iedzīvotāju skaits valstī, kā arī tas ir bagātākais štats. Štata administratīvais centrs Sanpaulu ir lielākā pilsēta Dienvidamerikā.
Latvieši Sanpaulu štatā
20. gadsimta sākumā pavalstī sāka apmesties latviešu imigranti, gan izveidojot jaunas kolonijas, gan arī apmetoties jau esošos ciematos un pilsētās. 20. gadsimta 30. gados Sanpaulu pavalstī visvairāk latviešu dzīvoja 1922. gadā izveidotajā Vārpas kolonijā, štata galvaspilsētā Sanpaulu un Novaodesā. Štatā pēc Otrā pasaules kara apmetās arī daudzi latviešu bēgļi.
Seržipi
Seržipi (pt-br) ir Brazīlijas štats Atlantijas okeāna piekrastē. Tā iedzīvotāju galvenais peļņas avots ir cukurniedru audzēšana.
Pumpuru vidusskola
Pumpuru vidusskola atrodas Kronvalda ielā 8, Pumpuros. Esošajā vietā skola atrodas kopš 1933./1934. mācību gada. Skolas ēkas celtniecība pabeigta 1934. gadā.
Vēsture
Vēl Latvijas brīvības cīņu laikā 1919. gada 26. septembrī atvēra Mellužu pamatskolu Peldu ielā 4/6. 1932. gada 29. oktobrī svinīgi tika ielikts pamatakmens Rīgas 3. pamatskolas jaunajai ēkai Pumpuros un 1934. gada 30. oktobrī notika skolas jaunās ēkas atklāšana.
Ēka veidota trīs stāvos ar greznu aktu zāli un galveno ieeju. 1974. gadā vēsturiskajai ēkai tika piebūvēti jauni korpusi mācībām un sportam. Skolas nosaukumi vairākkārt mainīti — Rīgas Jūrmalas pilsētas 3. pamatskola (1933—1942), Rīgas Jūrmalas 3. pamatskola (1942—1944), Rīgas Jūrmalas 3. nepilnā vidusskola (1944—1946), Rīgas pilsētas 74. pamatskola (1946—1950), Rīgas pilsētas 21. vidusskola (1950—1960), Jūrmalas 4. vidusskola (1960—1991) un Pumpuru vidusskola (no 1991).
2009. gada 2. novembrī atklāja rekonstruēto skolas vēsturisko ēku.
2008./09. mācību gadā Pumpuru vidusskola ieņēma 26. vietu Latvijas vidusskolu reitingā.
2012. gada 1. septembrī skola svinīgi atklāj visu renovēto skolu.
2019. gada augustā ilggadējā direktore Irēna Kausiniece beidz vadīt skolu un turpmāk izglītības iestādi vada Ausma Bruņeniece.
30. maijs
30. maijs ir gada 150. diena pēc Gregora kalendāra (151. garajā gadā). Līdz gada beigām ir atlikušas 215 dienas.
Vārda dienas
Lolita, Vitolds, Letīcija
Intelekts
Intelekts (no — "saprast", burtiski "izvēlēties starp") ir dzīvas radības domāšanas un racionālas izziņas spēja, izmantojot izziņas rezultātus, darboties jaunā situācijā. Tā ir spēja izzināt, kas notiek apkārt. Mākslīgais intelekts ir datorzinātņu un citu zinātņu nozare, kas pēta mašīnu saprātīgu izturēšanos, apmācību un pielāgošanos.
Intelekta filozofiskais jēdziens
Intelekta filozofiskais jēdziens — saistīts ar pasaules izzināšanu un spēju pieņemt loģisku lēmumu. Jēdziens "intelekts" pirmoreiz radās 19. gadsimta beigās un 20. gadsimta sākumā, kad zinātnieki sāka interesēties par cilvēku garīgajām spējām un to, kāpēc pastāv atšķirības starp dažādiem cilvēkiem. Viena no pirmajām teorijām saistījās ar cilvēku reakcijas ātrumu, ar kādu viņi reaģē, ja viņiem uzsitīs zem ceļgala bļodiņas, tas ir, cik ātri viņiem izstiepsies kāja. Šis eksperiments izrādījās neveiksmīgs, jo augsti intelektuāli attīstītus cilvēkus nevarēja atšķirt no garīgi atpalikušajiem. Nākamā teorija balstījās uz cilvēka smadzeņu svara un anatomijas analīzi, bet arī tā izrādījās neveiksmīga.
Alfreds Binē (Alfred Binet) bija pirmais, kurš izvirzīja teoriju, ka cilvēku garīgās spējas var izmērīt ar speciālu testu palīdzību. 1905. gadā viņš kopā ar Teodoru Simonu izstrādāja pirmo IQ testu. Šis tests sastāvēja no 30 uzdevumiem un tika izstrādāts, lai novērtētu bērnu garīgās spējas.
Lai arī bija parādījušies pirmie IQ testi, zinātniekiem nebija un joprojām nav vienota viedokļa par to, kas ir intelekts. Tai laikā pastāvēja uzskats, ka intelekts ir tas, ko mēra intelekta testi. Vēlāk, uzkrājot plašu materiālu par testu izpildi un veicot to rezultātu analīzi, Čārlzs Spirmens 1927. gadā izteica apgalvojumu, ka šo dažāda rakstura testu uzdevumu risināšanai ir nepieciešama vispārīga spēja, ko nosauca par ‘’g’’ faktoru un specifiskas spējas, ko noteica risināmā uzdevuma īpatnības un saturs. Šo faktoru saistīja ar smadzeņu garīgo enerģiju. Jo vairāk cilvēkam piemita šī garīgā enerģija, jo labāk viņš varēja risināt dažāda rakstura problēmsituācijas. Vidēji populācijā IQ koeficients ir līmenī no 50% līdz 100%.
Intelekts un inteliģence
Intelekts un inteliģence ir vārdi, kuri modina pozitīvas asociācijas saistībā ar cilvēka īpašībām un spējām. Runājot par inteliģenci, bieži min šādas īpašības: atsaucība, izpalīdzība, stabilitāte, izsmalcināta gaume un bagātība. Cilvēki atšķirīgi izprot šīs īpašības un arī bieži nesaskata lielu atšķirību starp tām. Ir daudzi interesanti vārdu „inteliģence” un „intelekts” traktējumi, katrā no tiem var atrast savu kodolu vai citiem vārdiem sakot, savu pamatdomu. Lai spriestu par vārdu atšķirību, var apkopot katra vārda definējumus.
Vārds "intelekts" ir radies no latīņu vārda „Intellectus”, tas apzīmē sapratni un zināšanas. Intelekts ir kopējā spēja, lai izprastu, krātu zināšanas un izmantotu tās problēmu risināšanai. Intelekta jēdziens apvieno visas indivīda kognitīvās spējas: sajust, uztvert, atcerēties, domāt, analizēt un iztēloties. Ar vienlīdzīgo testu palīdzību intelekta līmeni noteikt ir ļoti grūti, jo intelekts nav tikai gūto zināšanu izmantošana, bet gan arī cilvēka domāšanas potenciāls, izmantojams jautājumu vai grūtu situāciju risināšanai. Cilvēks ar augstu intelektu spēj lēmumus pieņemt intuitīvi un atrast tiem optimālus risinājumus, kā arī netradicionāli risināt grūtus jautājumus, pat pie diezgan ierobežotām zināšanām. Citiem vārdiem sakot, intelekts ir prāta darbības koeficients, kas rodas no pareizas informācijas meklēšanas paša cilvēka zināšanu plūsmā.
Maldinošs ir priekšstats, ka ar koeficientu var noteikt intelekta līmeni. Koeficients norāda uz konkrētām spējām, noteiktā domāšanas virzienā, jo intelektu var iedalīt divās pamatgrupās, kuras ir: "potenciālais intelekts" un "kustīgais intelekts". Potenciālais intelekts ietver sevī zināšanas, kuras ir gūtas mācību vai komunikāciju laikā, vai arī izmantojot kognitīvas īpašības. Kustīgais intelekts ir prasme gūtās zināšanas pielietot dzīvē. Par kustīgo intelektu uzskata arī rodošas, neformālas, inovatīvus risinājumus, kas palīdz cilvēkam atrast daudz dažādu risinājumu, un izvēlēties optimālāko.
Mūsdienās ir pieņemts uzskatīt, ka intelekts ir universāla psiholoģiska cilvēku dotība, kuras pamatā ir ģenētiski iedzimtas nervu sistēmas īpašība ar noteiktu ātrumu un precizitāti uztvert noteiktu informāciju. Cilvēks ar augstu intelekta līmeni ir spējīgs intuīcijas līmenī pieņemt dažādus lēmumus. Intelekts ir uzskatāms par produktīvas darbības koeficientu, kas palīdz prātam orientēties. Tomēr intelekta spējas var izpausties gan risinot situācijas ar objektiem, matemātiskiem vai loģiskiem uzdevumiem, gan pie sadarbības ar cilvēkiem. Tas nozīmē to, ka intelektu nevar noteikt ar vienu pašu koeficientu, jo prasmi strādāties sabiedrībā, spēju patikt vai gūt uzticību, objektīvi novērtēt ar skaitļiem nevar. No domas par to, ka viens veiksmīgi strādā ar cilvēkiem un otrs ne tik, ir radies tāds termins kā „sociālais intelekts”, kas arī norāda uz šo prasmi vai cilvēka iedzimto īpašību. Definējot šo vārdu savienojumu, jāatzīmē, ka sociālais intelekts ir spēja pareizi vai adekvāti uztvert savu uzvedību un saprast cita cilvēka uzvedību sabiedrībā. Šī īpašība ir nepieciešama cilvēkiem, lai efektīvi sastrādātos ar pārējiem cilvēkiem sabiedrības lokā un prastu adaptēties jaunā sabiedrībā. Sociālais intelekts palīdz cilvēkam integrēties sabiedriskajos notikumus, sabiedrības kultūrā un būt uztveramam, kā partneris komunicēšanā un saskarsmē.
Sociālais intelekts
Sociālais intelekts ir termins, kuru pirmo reizi pieminēja 1920. gadā kā spēju saprast citus cilvēkus un rīkoties apdomāti un uzmanīgi attiecībā pret viņiem.
Pašlaik īpaši aktuāls jautājums ir augsts sociālā intelekta līmenis vadītājiem un cilvēkiem, kuri ir galvenie kolektīvā vai uzņēmuma vadībā. Sociālā intelekta attīstības līmenis vienam cilvēkam, kurš ieņem vadošo pozīciju, var ietekmēt citu cilvēku saskarsmi šajā grupā, kā arī ietekmēt komandas dibināšanu un kolektīva formēšanu. Pēc daudzu pētījumu novērojumiem, no vadītāja īpašībām ir atkarīga sekmīga un veiksmīga lēmumu pieņemšana, efektivitāte lēmumu pieņemšanā, kā arī uzņēmuma sekmīgums. Viena parādība, kura tika uzskatīta par „emocionālas revolūcijas” uzplaukumu, bija nemateriālo aktīvu vadīšanas uzsākšana, kuras gaitā tika izstrādātas metodes un lēmumi par personāla emocijas vadīšanu, ka daļu no kompānijas intelektuāla īpašuma.
Abas īpašības ir uzskatāmas par mantojamām, bet katrs cilvēks spēj attīstīt savu „intelektu” un tiekties pie „inteliģences”. Intelekts ir uzskatāms par ģenētiski nododamu informāciju, un inteliģence sākotnēji tika uzskatīta par cilvēku grupu sabiedrībā, pie kuras bija iespējams piederēt tikai gadījumā, ja paša nodarbinātības veids bija viens no radošās un intelektuāla darbības veida. Šeit šīm abām īpašībām parādās kopīga pazīme - tās var mantot (intelektu ģenētiski, un piederību iedzimtības ceļā).
Spāres ezers
Spāres ezers ir caurteces ezers Talsu novada Ģibuļu pagastā. Pieder pie Irbes baseina. Ezeram ir tauriņa forma, iežmauga no 1967. līdz 2000. gadam bija aizšķērsota ar 8–10 m platu dambi, kas sadalīja ezeru divās daļās; ziemeļu daļā līmenis bija par 0,7 m zemāks par dienvidu daļu. Blakus dambim bija ierīkota ūdens līmeņa regulēšanas sistēma. Ezera noteka Spāres upe regulēta ar akmeņu krāvumu un vairākiem bebru aizsprostiem. Lielākā pieteka Vidusupe.
Džeks Sperovs
Kapteinis Džeks Sperovs (, burtiskā tulkojumā "Kapteinis Džeks Zvirbulis") ir izdomāts tēls no "Karību jūras pirātu" franšīzes, kuru spēlē Džonijs Deps. Šis tēls pirmoreiz parādījās filmā "Karību jūras pirāti: Melnās pērles lāsts" (2003). Pēc tam Džeks Sperovs bija redzams arī tās turpinājumos "Miroņa lāde" (2006) un "Pasaules malā" (2007). Šis tēls ir ieviests arī dažādās datorspēlēs.
Spāres ezers
Ezera dibens dūņains, krasti lēzeni, zemi. Makrofīti: biezas niedres, meldru audzes, pameldri, lēpes. Ezerā mīt karpa, plaudis, karūsa, līnis, rauda, asaris, rudulis, līdaka, zutis. Zvejas tiesības pieder valstij. Ezera dienvidu daļā ir kultivēta zivsaimniecība; audzē karpas, peledes. Krastos apdzīvotās vietas Spāre un Mazspāre. Pie autoceļa A10 ezera krastā atrodas atpūtas bāze «Veccepļi».
BP
BP plc, iepriekš pazīstama kā British Petroleum, ir starptautiska Lielbritānijas enerģētikas kompānija. Kompānijas galvenā mītne atrodas Londonā.
Vēsture
Kompānijas sākums saistās ar britu uzņēmēja Viljama Noksa Dersija (William Knox D'Arcy) vārdu, kurš 1901. gadā no Irānas šaha ieguva naftas koncesiju. 1908. gadā tika atklāta pirmās naftas atradnes Tuvajos Austrumos un tās ieguvei tika nodibināta Anglo-Persian Oil Company, kura 1935. gadā tika pārdēvēta par Anglo-Iranian Oil Company.
1951. gadā toreizējā Irānas valdība Muhameda Mosadika vadībā nacionalizēja Anglo-Iranian Oil Company, un tas bija viens no galvenajiem iemesliem, kāpēc Lielbritānija un ASV 1953. gada 19. augustā noorganizēja apvērsumu un nodibināja šaha Mohamada Rezā Pehlevī režīmu Irānā. Kompānija tika atgūta, to nosauca par British Petroleum Company, tomēr daļa no kompānijas tika piešķirta citām rietumu naftas kompānijām. Pēc 1979. gada Islāma revolūcijas kompānija atkal tika nacionalizēta, tomēr, tā kā British Petroleum Company tolaik bija bizness arī Ziemeļjūrā un Aļaskā, tā spēja saglabāt savu ietekmi tirgū.
XX gasimta astoņdesmitajos gados, kad Lielbritānijā premjerministre bija Mārgarita Tečere British Petroleum Company tika privatizēta. 1998. gadā British Petroleum sastāvā iekļāvās ASV kompānija Amoco un tā līdz 2000. gadam saucās BPAmoco, līdz ieguva mūsdienu nosaukumu. No 2003. gada BP pieder 50% no Krievijas kompānijas TNK-BP.
Pēc Krievijas iebrukuma Ukrainā 2022. gada februārī BP paziņoja, ka pārdos tam piederošo 19,75 % akciju Krievijas uzņēmumā Rosneft. Šī lēmuma pieņemšanas laikā Rosneft darbības veidoja aptuveni pusi no BP naftas un gāzes rezervēm un trešo daļu no tās produkcijas. BP tomēr palika Rosneft akcionārs visu 2022. gadu, izpelnoties kritiku no Ukrainas prezidenta biroja.
2022. gada oktobrī BP paziņoja, ka par 4,1 miljardu ASV dolāru iegādāsies atjaunīgās dabasgāzes ražotāju Archaea Energy Inc. Darījums par 3,3 miljardiem USD tika pabeigts 2022. gada decembrī.
Babīte
Babīte ir apdzīvota vieta Mārupes novada Babītes pagastā. Izvietojusies pie Rīgas rietumu robežas abpus Rīgas—Tukuma dzelzceļam (stacija Babīte) starp autoceļiem A5 un A10 4,7 km no pagasta centra Piņķiem, 9,5 km no novada centra Mārupes un 13 km no Rīgas centra. Babītē saglabājusies izteikta starveida vēsturisko ceļu struktūra, kas savienojas Babītes centrā pie dzelzceļa stacijas (vēsturiskās pārbrauktuves).
Babītē atrodas divi bērnudārzi, privātā sākumskola "Vinnijs", ģimenes ārsta prakse, vairāki veikali, Babītes un Tīreļu mežniecības, pasts, vairāki uzņēmumi.
Vēsture
Babītes ciems veidojies ap Pūpes (Pupe) krogu un Pūpes dzelzceļa staciju, kas bija nozīmīgs pieturas punkts toreizējai tranzītsatiksmei starp Rīgu un jūrmalas ciemiem, iecienītām rīdzinieku vasaras atpūtas vietām. Pusceļā no Rīgas uz Dubultiem, tagadējās Babītes dzelzceļa pieturas tuvumā, tolaik atradās Pūpja krogs, ko saukāja par Krējuma kūku krogu (Schmantkuchenkrug). Braucot uz jūrmalu un atpakaļ, tajā pa laikam pūtināja zirgus un baudīja kafiju ar krējuma kūkām.
Iedzīvotāju skaita izmaiņas
Esošajās robežās, pēc CSP un OSP datiem.
Kipras Futbola asociācija
Kipras Futbola Asociācija (grieķu val.: Κυπριακή Ομοσπονδία Ποδοσφαίρου) ir galvenā par futbolu atbildīgā organizācija Kiprā. Federācija organizē nacionālo futbola čempionātu, Kipras Pirmo divīziju, kā arī atbild par Kipras futbola izlasi. Tās galvenā mītne atrodas Nikosijā.
Orb-3
Orb-3 jeb Orbital Sciences CRS Flight 3, saukts arī par Spaceship Deke Slayton bija ASV uzņēmuma Orbital Sciences bezpilota kravas kosmosa kuģa Cygnus palaišanas mēģinājums. Tā bija paredzēta Starptautiskās kosmosa stacijas (SKS) apgādes NASA programmas Commercial Resupply Services trešā Orbital Sciences misija. Kosmosa kuģis zaudēts nesējraķetes Antares 130 avārijā.
Kosmosa kuģis nosaukts astronauta Donalda Sleitona vārdā.
Derīgā krava
Kosmosa kuģa hermētiskajā nodalījumā atradās 2215 kg kravas: lietas apkalpei (pārtika, apģērbs, higiēnas materiāli; 748 kg), rezerves daļas stacijas iekārtām (637 kg), zinātniskās ierīces, to skaitā nanopavadoņi un to izmešanas mehānismi (727 kg), datoru, foto un video iekārtas (37 kg), ārpuskuģa aktivitāšu aprīkojums (66 kg).
Ar Cygnus uz staciju bija paredzēts nogādāt 29 nanopavadoņus (no tiem 26 Flock-1d) un to izmešanas mehānismi; pavadoņus bija paredzēs palaist brīvā lidojumā no stacijas Kibo moduļa.
Avārija
Cygnus tika palaists 22:22:38 UTC ar nesējraķeti Antares 130 no Vidusatlantiskā reģionālā kosmoporta (MARS) starta laukuma LP-0A. Pirmoreiz Antares raķete bija apgādāta ar augšējo pakāpi Castor 30XL, kas spēja orbītā pacelt smagāku kravu. Aptuveni 15 sekundes pēc starta raķete uzsprāga virs starta laukuma.
Santakatarina
Santakatarina (pt) ir viens no Brazīlijas divdesmit sešiem štatiem, kas atrodas valsts dienvidu daļā. Štats robežojas ar Riugrandi du Sula dienvidos, ar Paranu ziemeļos un ar Misjonesas provinci, Argentīnā rietumos. To austrumos apskalo Atlantijas okeāns.
Štata kopējā platība ir 95 346,181 km², pēc 2016. gada provizoriskajiem datiem tajā dzīvo 6 910 553 iedzīvotāji. Pēc platības tas ir divdesmitais lielākais Brazīlijas štats pēc platības un vienpadsmitais lielākais pēc iedzīvotāju skaita.
Štata administratīvais centrs ir Florjanopolisa, bet lielākā pilsēta ir Žoinvili.
Pirmie latvieši, kas XIX gadsimta beigās ieradās Brazīlijā uz pastāvīgu dzīvi, apmetās Santakatarinas štatā. 1890. gadā štata austrumu daļā tika dibināta pirmā latviešu kolonija Brazīlijā Rionova (portugāļu: Rio Novo). Mūsdienās Urubisi pilsētā, štata austrumos, darbojas baptistu draudze, kas ietilpst Brazīlijas Latviešu baptistu apvienībā. Florjanopolisā notiek latviešu izcelsmes brazīliešu grupas tikšanās.
Štatam ir vieni no labākajiem rādītājiem izglītības un veselības jomā. Tajā ir Brazīlijā augstākie ienākumu rādītāji, vidējais dzīves ilgums, kā arī zemākais noziedzības rādītājs un korupcijas līmenis.
Kipras futbola izlase
Kipras futbola izlase ir nacionālā futbola komanda, kas pārstāv Kipras valsti starptautiskās futbola sacensībās. Kipras futbola izlasi pārvalda Kipras Futbola Asociācija. Savu pirmo spēli izlase aizvadīja 1960. gadā pret Izraēlu. Kipra nekad nav iekļuvusi ne Eiropas, ne Pasaules čempionātu finālturnīros.
Sastāvs
Šāds sastāvs tika izsaukts Pārbaudes spēlēm pret Gruziju un Armēniju, 10 un 13 novembrī 2017.
Džoels Entonijs
Džoels Vinsents Entonijs (Joel Vincent Anthony; dzimis Monreālā, Kvebekas provincē, Kanādā) ir Kanādas basketbolists, spēlē centra pozīcijā, Kanādas basketbola izlases dalībnieks. Pašlaik (2014) pārstāv NBA klubu Bostonas "Celtics". Līdz tam vairākas sezonas spēlēja Maiami "Heat", kuras sastāvā ir kļuvis par NBA čempionu.
Pirms karjeras NBA viņš spēlēja NCAA turnīrā, kur pārstāvēja Nevadas universitātes basketbola komandu. Pēdējā universitātes gadā viņš tika atzīts par Mountain West konferences labāko spēlētāju aizsardzībā un bija otrais visā NCAA bloķētajos metienos. Tas tomēr nepalīdzēja un Dž. Entonijs netika izraudzīts NBA draftā.
"Heat" sastāvā ir četras reizes kvalificējies NBA izslēgšanas spēlēm. 2011. gadā kvalificējies finālsērijai, nākamajā sezonā izcīnīja NBA čempiontitulu. Arī 2013. gadā tika izcīnīts NBA čempiontituls, šoreiz finālā tika uzvarēta Sanantonio "Spurs" vienība. 2014. gada janvārī tika aizmainīts uz Bostonas "Celtics".
Kanādas izlases sastāvā izcīnīja 4. vietu 2009. gada Amerikas čempionātā un 22. vietu 2010. gada Pasaules čempionātā.
Abavas senleja (dabas parks)
<mapframe text="Abavas senleja" width=300 height=300 zoom=9 > { "type": "ExternalData", "service": "geoshape", "ids": "Q16350225" } Abavas senlejas dabas parks ir īpaši aizsargājama dabas teritorija, kas aptver daļu Abavas senlejas un Abavas upes ieleju Austrumkursas augstienes ziemeļaustrumu un ziemeļu malā Ventspils, Kuldīgas, Talsu un Tukuma novados. Senleja ir izveidojusies ledus laikmetā, kad, ledājam kūstot, pa to plūda ledāja kušanas ūdeņi. Aizsargājamā teritorija izveidota 1957. gadā kā Abavas ielejas kompleksais dabas liegums, paplašināts 1977. gadā līdz 6697 ha. Parks sevī ietver arī īpaši aizsargājamo kultūrvēsturisko teritoriju «Abavas ieleja», kā arī Čužu purva dabas liegumu.
Dabas objekti
Abavas senlejas ievērojamākie ģeoloģiskie un ģeomorfoloģiskie objekti:
Ļaudonas viduslaiku pils
Ļaudonas viduslaiku pils bija Rīgas arhibīskapijas pils un Ļaudonas draudzes novada centrs 13.-16. gadsimtā Aiviekstes labajā krastā Ļaudonā. Pēc nopostīšanas Livonijas kara laikā 1577. gadā to vairs neatjaunoja. Pēc 18. gadsimta netālu no pilsdrupām uzcēla Ļaudonas muižas ēkas.
Vēsture
1274. gadā Rīgas arhibīskaps Johans I fon Lūne lika agrākā Gerdenes pilsnovada teritorijā pie Svētupes ietekas Aiviekstē uzcelt mūra pili. 1457. gadā Ļaudonas pils (Laudohn) minēta to piļu sarakstā, kam bija savs draudzes novads (kerszpel). 1481. gada februārī Livonijas-Maskavijas kara laikā krievu karaspēks četras nedēļas ar ārkārtīgu nežēlību siroja Vidzemē un uzbruka arhibīskapa pilīm. Livonijas kara laikā 1568. gadā Pārdaugavas hercogistes pārvaldnieks Jānis Hodkevičs Ļaudonas pilsnovadu piešķīra K. J. Bankovam. 1575. gadā Ļaudonas pilsnovads nonāca Tīzenhauzenu dzimtas īpašumā, pils pakļāvās Livonijas karalim Magnusam. 1577. gadā pils atkal nonāca krievu karaspēka rokās, kas to nopostīja. Pēc Livonijas kara beigām 1582. gada Jamas Zapoļskas miera līguma sarunu laikā krievu nopostīto Ļaudonas pili dēvēja par pilskalnu  (, городище Левдун), pēc līguma noslēgšanas Ļaudonas pilsnovadu iekļāva Cēsu vaivadijā.
Zviedru Vidzemes laikā Ļaudonas un Bērzaunes muižas no 1625. gada piederēja ģenerālim Johanam Baneram. 1703. gadā krievu karaspēks muižu nopostīja, no 1738. gada Ļaudonas, Lubānas un Odzienas muižas ieguva Mengdenu dzimta.
Tokantinsa
Tokantinsa vai Tokantīnsa (pt) ir viens no Brazīlijas štatiem tās vidienē. Robežojas ziemeļos ar Maraņaunu, austrumos — ar Piaui un Baiju, dienvidos — ar Gojasu, rietumos — ar Matugrosu un Paru. Tokantinsa ir jaunākais Brazīlijas štats — izveidots 1988. gadā, atdalot no Gojasas štata tā ziemeļu daļu un nodēvējot pēc Tokantinsas upes.
2008.—2009. gada KHL sezona
Kontinentālā hokeja līga 2008—09 bija pati pirmā Kontinentālās hokeja līgas sezona, kas sākās 2008. gada 2. septembrī. Līgas atklāšanas spēlē savā starpā tikās Ufas "Salavat Julajev" un Jaroslavļas "Lokomotiv". Līgā spēlēja 24 komandas. 21 komanda bija no Krievijas, bet pa vienai bija no Latvijas, Baltkrievijas un Kazahstānas.
2009. gada 11. janvārī notika līgas Visu zvaigžņu spēle. Tajā savā starpā sacentās Jāgra (leģionāru) un Jašina (krievu) līgas zvaigznes. Spēle noslēdzās ar Jāgra komandas triumfu, bet spēles rezultatīvākais spēlētājs bija Rīgas "Dinamo" uzbrucējs Marcels Hosa.
Regulārajā sezonā uzvarēja Ufas "Salavat Julajev", bet tikai pāris punktus mazāk sapelnīja Mitišču "Atlant" un Kazaņas "Ak Bars". Rīgas "Dinamo" regulāro sezonu noslēdza 10. pozīcijā. Izslēgšanas kārtā pārākā izrādījās Kazaņas "Ak Bars", tādējādi kļūstot par pirmo komandu, kas izcīna Gagarina kausu. Finālsērijā tā pārspēja Jaroslavļas "Lokomotiv".
Sākotnēji tika paredzēts, ka 2008-09 sezonā Tarasova divīzijā spēlēs Jekaterinburgas "Avtomobilist", bet vēlāk klubs paziņoja, ka tam ir finansiālas problēmas un ka tas no dalības KHL atsakās. Tika izlemts, ka tā vietā spēlēs Voskresenskas "Himik".
Regulārā sezona
SP-spēles, U-uzvaras, Z-zaudējumi, UP-uzvara pagarinājumā, ZP-zaudējumi pagarinājumā, IV-iemestie vārti, IEV-ielaistie vārti, P-ti-punkti
Labākie vārtsargi*
VSIV - vidēji spēlē ielaistie vārdi * Starp tiem vārtsargiem, kas spēlējuši vismaz 1000 minūtes.
Labākie vārtsargi
VSIV - vidēji spēlē ielaistie vārdi
Zirņu pagasts
Zirņu pagasts ir viena no Saldus novada administratīvajām teritorijām tā rietumos. Robežojas ar sava novada Saldus pilsētu un Jaunlutriņu, Lutriņu, Saldus, Novadnieku, Pampāļu pagastiem, un Kuldīgas novada Vārmes pagastu un Skrundas pagastiem. Pagasta centrs ir Zirņos.
Upes
Akmeņvalks, Bišu valks, Bukupe, Daku upe, Jāņupīte, Krimelde, Kūrīsas valks, Lapsaišu valks, Naša, Paksīte, Pišķupe, Rugājvalks, Tilgāļu valks.
Vēsture
1945. gadā Skrundas pagastā izveidoja Zirņu ciema padomi. 1954. gadā Zirņu ciemam pievienoja Airītes ciemu, 1966. gadā — daļu Sātiņu ciema, 1977. gadā — daļu Lutriņu un Saldus ciemu teritorijas. 1990. gadā ciems pārdēvēts par pagastu. 2009. gadā pagasts kā administratīva teritorija iekļauts Saldus novadā.
Pieminekļi
Zirņu pagasta „Airītēs" atrodas Latvijas Kara muzeja nodaļa O. Kalpaka muzejs un piemiņas vieta "Airītes".
Turpat netālu atrodas bijusī Airītes dzelzceļa stacija, tā tiek atjaunota, tur atrodas neliela ekspozīcija, veltīta dzelzceļa vēsturei un stacijas projekta autoram Artūram Tramdaham (viņš cēlis arī Zirņu skolu, pirmos dzelzsbetona tiltus Krievijas Impērijā, piedalījies Latvijas dzelzceļa sistēmas veidošanā pēc brīvības cīņām).
Ķīši
Ķīši var būt:
Progress M-01M
Progress M-01M bija automātisks kravas kosmosa kuģis kravu nogādāšanai uz Starptautisko kosmisko staciju (SKS). Šis bija pirmais Progress, kas apgādāts ar ciparu vadības sistēmu, nevis ar analogo, kā visi iepriekšējie. Tam bija arī uzstādīta jauna mazgabarīta radiotelemetrijas sistēma. Jauno sistēmu ieviešana ļāva samazināt iekārtu masu par 75 kg.
Krava
Kopējā kravas masa starta brīdī bija 2676 kg. Tajā ietilpa degviela pašam kuģim un stacijas dzinējsistēmai (880 kg), gaiss (21 kg), skābeklis (28 kg), ūdens (185 kg). Kravas telpā (pavisam 1322 kg) atradās iekārtas stacijas apkalpošanai un zinātniskajiem pētījumiem (105 kg), pārtikas preces, apģērbs. Bez tam 37 kg bija video un fotoaparatūra, personīgās lietas apkalpei un sūtījumi no tuviniekiem.
Lidojuma gaita
Palaišana notika no Baikonuras kosmodroma 12:38:38 UTC ar nesējraķeti Sojuz-U. Pēc ieiešanas orbītā Progress izvērsa saules baterijas, sakaru un navigācijas antenas, bet viena no šīm antenām sākotnēji neatvērās kā plānots. Kad kuģis atgriezās Krievijas novērošanas staciju radiozonā, tika iegūti dati, ka antena tomēr ir atvērusies līdz galam. Kosmosa kuģis četras diennaktis pavadīja autonomā lidojumā, lai veiktu jauno sistēmu pārbaudes.
Savienošanās ar SKS bija paredzēta automātiskā režīmā. Tuvošanās pēdējā posmā ~ 30 m attālumā no stacijas, sistēma Kurs sāka dot nepareizus attāluma rādītājus, tāpēc atslēdzās. Kuģa dators momentāni ieslēdza "Progresa" attālināšanas programmu. Kad kuģis bija attālinājies līdz 100 m, Jurijs Lončakovs no stacijas iekšienes pārņēma rokas vadību. Darbojoties ar sistēmu TORU, viņš bez problēmām veica kuģa saslēgšanu. "Progress M-01M" Pirs modulim pieskārās 12:28:10 UTC.
tika veikta stacijas orbītas korekcija testa režīmā. 03:58:50 UTC divi "Progress M-01M" dzinēji tika iedarbināti uz 583 sekundēm, līdz ar to SKS orbīta tika paaugstināta par 800 m. Šis bija otrais gadījums, kad šāda operācija tika veikta ar kuģi, kas pievienots pie Pirs moduļa. Pirmais bija ar Progress M-55.
04:11 UTC "Progress M-01M" atvienojās no stacijas. Tas veica divu dienu autonomu lidojumu, kura gaitā tika turpināti jauno sistēmu izmēģinājumi. Tāpat kā iepriekšējos Progress lidojumos, arī šajā lidojumā tika veikti zinātniski un tehniski eksperimenti.
07:32 UTC tika iedarbināti "Progress M-01M" dzinēji, lai veiktu bremzēšanas manevru. Aptuveni 08:19:27 UTC nesadegušie kuģa fragmenti iekrita Klusā okeāna dienviddaļā.
Atbrīvoto vietu 13. februārī ieņems nākamais kravas kuģis Progress M-66.
Jirži Holīks
Jirži Holīks (dzimis ) ir bijušais čehoslovāku hokejists, kreisās malas uzbrucējs, ilggadējs Čehoslovākijas hokeja izlases līderis. Karjeras laikā kļuvis par trīskārtēju Pasaules čempionu, kā arī kļuvis par vienu no astoņiem hokejistiem, kas izcīnījuši četras olimpiskās medaļas. Praktiski visu profesionāļa karjeru aizvadīja Čehoslovākijas hokeja līgas klubā Jihlavas "Dukla", tās rindās septiņas reizes izcīnot līgas čempiones titulu.
Vēlāk Holīks strādāja arī par treneri.
Aklais ezers
Aklais ezers var būt:
Rūdolfs Blaumanis
Kārlis Rūdolfs Leonīds Blaumanis (dzimis, miris ) bija latviešu prozaiķis, dramaturgs un žurnālists. Viņa populārākie darbi ir balāde dzejoļa formā "Tālavas taurētājs", novele "Nāves ēnā", lugas "Skroderdienas Silmačos" un "Indrāni", darbi ir tulkoti angļu, igauņu, krievu, lietuviešu, somu, ukraiņu, ungāru un vācu valodā. Pēc viņa darbu motīviem ir uzņemtas kinofilmas "Salna pavasarī", "Purva bridējs", "Nāves ēnā".
2004. gadā veiktajā aptaujā par 100 visu laiku ievērojamākajām Latvijas personībām R. Blaumanis tika ierindots trešajā vietā.
Biogrāfija
Mācījās Rubīnu Annas privātskolā Ogres pagastā (1872—1875), pēc 2. Rīgas vācu apriņķa tirdzniecības skolā (1875—1881). 1881. gadā Rīgas laikraksts Die Zeitung für Stadt und Land publicēja Blaumaņa stāstu Wiedergefunden ("Atkalatrastā"). Pēc tirdzniecības skolas pabeigšanas viņš sāka strādāt Fārbaha tirdzniecības kantorī kā kantorists, tad 1882. gadā atgriezās Brakos.
1885. gadā kļuva par rakstvedi un Kokneses muižas pārvaldnieka mācekli. 1886. gadā tika publicēts viņa pirmais darbs latviski — dzejolis "Nakts". Laikā no 1887. līdz 1889. gadam atkal dzīvoja Brakos, sacerēdams tādus prozas darbus kā "Pērkona negaiss", "Zirgs, trīs govis un simts rubļu", "Aizvien lillā", "Spijēnos", "Kā vecais Zemītis pašu nelabo redzējis", "Nauda zeķēs" un "Raudupiete".
1888. gadā pārcēlās uz dzīvi Rīgā. Pēc diviem gadiem uzsāka darbu laikrakstā Zeitung für Stadt und Land, kļuva par latviešu kultūras dzīves korespondentu. 1890. gadā arī notika viņa pirmās lugas "Zagļi" pirmizrāde. Tuvākajos gados teātros iestudēja viņa lugas "Ļaunais gars" un "Pazudušais dēls", kas saņēma pozitīvas laikrakstu atsauksmes. 1892. gadā igauņu valodā iznāca R. Blaumaņa prozas darbu izlase Õlest katuse all ("Zem salmu jumta"), kurā iekļauti tādi darbi kā "Raudupiete", "Nauda zeķēs", "Pērkona negaiss". Pēc tam igauniski tika publicēti vairāki citi viņa darbi.
Pēc sava tēva nāves viņš laikā no 1894. līdz 1898. gadam dzīvoja un saimniekoja Brakos. Pēc tam īslaicīgi darbojās Jaunās strāvas "Dienas Lapā", kur publicēja humoristiski satīriskus darbus, kas vērsti pret sentimentālo romantismu. 1898. gadā Blaumanis atgriezās Rīgā. Tur kopā ar Aspaziju, Jāni Poruku, Augustu Deglavu sāka strādāt "Mājas Viesī" un "Mājas Viesa Mēnešrakstā". No laikrakstiem aizgāja 1901. gadā "Mājas Viesa Mēnešraksta" vadītāja Pētera Zālītes reakcionārās nostājas un personisku iemeslu dēļ. Tāpat no "Mājas Viesa Mēnešraksta" aizgāja arī J. Poruks. 1890. gados sarakstīja noveles "Romeo un Jūlija", "Salna pavasarī", "Purva bridējs", "Dancis pa trim", "Andriksons", "Nāves ēnā".
1900. gadā kopā ar Andrievu Niedru izdeva dzejoļu krājumu "Ceļa malā". 1901. gadā sāka strādāt "Pēterburgas Avīzēs", viņš bija humoristiski satīriskā pielikuma "Purva mala" vadītājs. Darbus tur publicēja ar pseidonīmiem Grāvracis un Matīss Ķezbers. Neilgu laiku R. Blaumanis vadīja arī laikraksta literāro daļu. Vēlāk veselības un materiālo problēmu dēļ viņš pameta laikrakstu. Laikā no 1904. gada marta līdz 1906. gadam viņš atkal dzīvoja Brakos. Šajā laikposmā sarakstījis vairākas lugas, tai skaitā komēdijas "No saldenās pudeles", "Skroderdienas Silmačos" un drāmas "Indrāni", "Ugunī".
1905. gada revolūcijā neiesaistījās, 1906. gadā uzsāka darbu laikrakstā "Latvija", kur ar pseidonīmu Puliers vadīja literāro daļu (izveidoja humoristiski satīrisku pielikumu "Skaidiena"). Īrēja istabu kopā ar Jani Rozentālu (1906-1908).
1908. gadā uzrakstīja savu pēdējo lugu "Sestdienas vakars" un smagi saslima ar tuberkulozi. Ar tautas ziedojumu palīdzību tika savākta nauda un 1908. gada rudenī viņš devās uz sanatoriju Takaharju Somijā, kur no slimības mira, apglabāts Ērgļu kapos.
Piemiņa
1923. gadā Rīgā Blaumaņa vārdā pārdēvēja ielu, kurā viņš bija dzīvojis 1906.—1907. gadā. Tajā pašā gadā Ērgļu kapos Blaumanim tika uzstādīts kapa piemineklis, kura tēlnieks ir Burkards Dzenis. Tāpat rakstnieka piemiņai 1929. gadā Rīgā tika uzstādīts piemineklis, kura tēlnieks ir Teodors Zaļkalns. 1959. gadā Brakos tika atvērts memoriālais muzejs. Rīgā ir atvērts Jaņa Rozentāla un Rūdolfa Blaumaņa memoriālais muzejs Alberta ielā.
Dawn (zonde)
Dawn (no en — 'ausma') bija NASA starpplanētu zonde Vestas asteroīda un Cereras pundurplanētas izpētei. Tā palaista 2007. gadā. Pētīja Vestu laikā no 2011. līdz 2012. gadam, bet Cereru — kopš 2015. gada. 2018. gadā zonde beidza darbību.
Dawn ir pirmais kosmiskais aparāts, kas iegājis ārpus Zemes vispirms viena, pēc tam cita astronomiskā objekta orbītā.
Zondes uzbūve
Dawn galvenā dzinējiekārta sastāvēja no trim ksenona jonu dzinējiem, kuri bija līdzīgi tam, ko izmēģināja kosmiskajā aparātā Deep Space 1.
Kosmiskā aparāta izgatavošana
Dawn projekts tika vairākkārt apturēts. Pirmoreiz tas notika 2003. gada decembrī, bet atjaunots 2004. gada februārī. 2005. gada oktobrī atkal darbi tika apstādināti. 2006. gada janvārī presē notika diskusijas par projekta nenoteikto stāvokli, bet NASA nepaziņoja skaidru lēmumu. NASA atcēla (publiski paziņoja, bet nebija formāla lēmuma) misiju sakarā ar tehniskām problēmām un budžeta pārtēriņu par 20 %. NASA paziņoja, ka projekts tiks turpināts, jo misijas vadītāji atrada iespējas atrisināt problēmas.
2006. gada septembra beigās zondes instrumentu nodalījuma izgatavošana un integrācija bija pabeigta.
Pirmsstarta notikumi
Starts sākotnēji bija plānots, bet tika pārcelts uz sakarā ar raķetes daļu piegādes aizkavēšanos. Celtņa, ar kuru paceļ raķetes cietās degvielas starta paātrinātājus, bojājuma dēļ startu pārcēla uz. Sagatavojot zondi startam, netīšām uz tās saules baterijām uzkrita detaļa. Nelielā bojājuma novēršana iekļāvās termiņā. Sliktie laika apstākļi kosmodroma apkārtnē aizkavēja startu līdz. Tad problēmu dēļ ar lidmašīnu, kurai bija jānovēro raķetes palaišana, starts bija jāatliek uz, bet pēc tam uz. Lai neietekmētu citas zondes Phoenix startu (tas notika ), Dawn palaišana tika atlikta uz vēlāku laiku. Tika noteikts starta datums. Startu pārcēla uz, kad slikti laika apstākļi neļāva uzpildīt degvielu otrajā pakāpē.
Sākumposms
2007. gada oktobrī tika testēti zinātniskie instrumenti. No 13. līdz 15. novembrim izmēģināja trīs ksenona jonu dzinējus darbībā. 19. novembrī pirmoreiz sakariem ar Zemi tika izmantota jaudīgā galvenā antena. Pēc jaunas programmatūras ielādēšanas novembra beigās, 27. novembrī zondes galvenais dators pārlādējās, un Dawn iegāja "drošajā režīmā". Nākamajā dienā kosmisko aparātu izdevās atgriezt normālajā darbības režīmā. 17. decembrī jonu dzinēji tika iedarbināti nepārtrauktā darbības režīmā.
Dawn veica Marsa pārlidojumu. Visciešākā satuvošanās bija 00:28 UTC 549 km no planētas virsmas. Izmantojot Marsa gravitāciju, kosmiskā aparāta ātrums tika palielināts par 9330 km/h, ietaupot dzinēja darbvielu (ksenonu). Planētas pārlidojums deva iespēju zinātniekiem pārbaudīt un kalibrēt pētnieciskos instrumentus.
zonde ielidoja asteroīdu joslā.
sabojājās viens no četriem Dawn žiroskopiem, kas nodrošina kosmiskā aparāta stabilitāti. Zonde var normāli darboties arī ar trim žiroskopiem.
Orbītā ap Vestu
Sākotnēji Vestas orbītu bija paredzēts atstāt 2012. gada 26. augustā. Sakarā ar problēmām kosmiskā aparāta vienā no žiroskopiem, manevrs tika atcelts. Dawn asteroīda orbītu atstāja 5. septembrī aptuveni 06:26 UTC.
Tālākā zondes trajektorija veda uz Cereru.
Orbītā ap Cereru
Pirmais Cereras attēls uzņemts 2014. gada 5. decembrī, 1,2 miljonu kilometru attālumā no tās.
2015. gada 6. martā 12:39 UTC Dawn iegāja orbītā ap pundurplanētu, kļūstot par pirmo kosmisko aparātu, kurš iegājis orbītā ap diviem astronomiskiem objektiem.
2018. gada 1. novembrī tika paziņots, ka Dawn ir iztērējusi degvielu un ir nekontrolējamā stāvoklī. Līdz ar to zondes 11 gadu lidojums bija beidzies.
Embūte
Embūte ir apdzīvota vieta Dienvidkurzemes novada Embūtes pagastā autoceļu P106 un P116 krustojumā Lankas upes krastos. Ziemeļos no ciema atrodas senais kuršu Embūtes pilskalns pie kura 1244. gadā notika Embūtes kauja. Embūtē atrodas vēstures pieminekļi: Embūtes pils drupas un baznīcas drupas.
Vēsture
Embūte vēstures avotos pirmo reizi minēta 1237. gadā, kad pāvesta legāts Modenas Vilhelms noteica robežas starp Līvzemes, Kurzemes un Zemgales diacēzēm (baznīcas teritorijām). Embūtes novads tika iekļauts Kursas diacēzē kopā ar citām kuršu apdzīvotām zemēm starp Ventu un Nemunu. 1243. gadā to iekaroja Livonijas ordeņa bruņinieki, kas bija apmetušies Kuldīgas pilī. 1244. gadā lietuvieši nesekmīgi mēģināja iekarot Embūtes pilskalnu, bet cieta sakāvi. 1253. gada vienošanās par Kursas sadali paredzēja, ka Embūtes zeme piekrīt Kurzemes bīskapam.
1260. gadā, pēc Livonijas ordeņa sakāves Durbes kaujā, kurši atkal sacēlās. Ap 1265.gadu kuršu sacelšanās apspiešanai tika uzcelta Kurzemes bīskapa mūra pils 0,5 km uz dienvidiem no kuršu pilskalna. Līdz 1538. gadam Embūtes draudzes novads (Amt Amboten) ietilpa Kursas bīskapijā.
1486. gadā pieminēts, ka Bakūzes muiža piederēja bīskapa vasalim Embūtes Tomam (Thomas von Amboten). 1537. gadā Embūti savā īpašumā ieguva Aizputes pilskungs Heikings. 1548. gadā pieminēta Embūtes mācītājmuiža, bet 1553. gadā baznīca.
1560. gadā Dānijas karalis Fridrihs II atpirka Kurzemes bīskapa tiesības uz Embūti par labu savam jaunākajam brālim Magnusam. Piltenes mantojuma kara laikā pie Embūtes pils notika izšķirošā kauja. 1585. gadā Dānija pilnībā atteicās no bijušās Kurzemes bīskapijas teritorijas par labu Polijai-Lietuvai. 1617. gadā Embūte nokļuva autonomajā Piltenes apgabalā Polijas-Lietuvas kopvalsts sastāvā. 1684. gadā iesvētīta Embūtes mūra baznīca.